מיכאליס קונסטנטינו

מיכאליס קונסטנטינו (ביוונית: Μιχάλης Κωνσταντίνου; נולד ב-19 בפברואר 1978 בפארלימני שבקפריסין) הוא כדורגלן עבר קפריסאי ששיחק בעמדת החלוץ, מלך השערים של נבחרת קפריסין בכל הזמנים.

קריירת מועדונים
קונסטנטינו התחיל את הקריירה שלו במחלקת הנוער של אנוסיס נאון פראלימני ובשנת 1993 עלה לקבוצה הבוגרת. את עונת  סיים כמלך השערים של הליגה עם 17 שערים ב-25 הופעות כאשר הוא רק בן 19.

בסיום העונה עבר קונסטנטינו לאירקליס סלוניקי מליגת העל היוונית, שם שיחק עד שנת 2001. בקיץ 2001 עבר לפנאתינאיקוס תמורת 11.3 מיליון אירו, ואיתה זכה בדאבל בעונת . בקיץ 2005 עבר ליריבתה אולימפיאקוס, עימה זכה ב-2 דאבלים ב-2006 ו-2008, באליפות נוספת ב-2007 ובסופר קאפ היווני ב-2007. בשנת 2008 חזר לאירלקיס לשנה.

בקיץ 2009 חזר לקפריסין אחרי 8 עונות ביוון וחתם באומוניה ניקוסיה. בעונתו הראשונה זכה עם המועדון באליפות קפריסין הראשונה בקריירה שלו תחת מאמנו טאקיס לאמוניס שאימן אותו גם באולימפיאקוס. שנה לאחר מכן זכה עם המועדון בגביע הקפריסאי.

בקיץ 2011 עבר לאנורתוסיס פמגוסטה, ושנה לאחר מכן חתם על חוזה לשנה אחת בא.א.ל. לימסול, איתה הצליח להעפיל לשלב הבתים של הליגה האירופית בעונת .

בינואר 2014 הודיע קונסטנטינו על פרישה ממשחק פעיל.

קריירה בינלאומית
את הופעת הבכורה שלו בנבחרת קפריסין ערך קונסטנטינו באוגוסט 1998 נגד . כחצי שנה לאחר מכן הבקיע את שער הבכורה שלו בנבחרת. לזכותו של קונסטנטינו 32 שערים ב-85 הופעות, והוא מלך השערים של הנבחרת בכל הזמנים. כמו כן מדורג קונסטנטינו במקום השני בטבלת שיאני ההופעות של הנבחרת אחרי יואניס אוקאס.

תארים
פנאתינאיקוס
אליפות יוון: 2004
הגביע היווני: 2004

אולימפיאקוס
אליפות יוון: 2006, 2007, 2008
הגביע היווני: 2006, 2008
הסופר קאפ היווני: 2007

אומוניה ניקוסיה
אליפות קפריסין: 2010
הגביע הקפריסאי: 2011
הסופר קאפ הקפריסאי: 2010

תארים אישיים
מלך השערים של ליגת העל הקפריסאית: 1997

קישורים חיצוניים

כדורגלנים קפריסאים
חלוצי כדורגל קפריסאים
פאראלימני: כדורגלנים
כדורגלני אנוסיס נאון פאראלימני
כדורגלני אירקליס סלוניקי
כדורגלני פנאתינאיקוס
כדורגלני אולימפיאקוס
כדורגלני אומוניה ניקוסיה
כדורגלני אנורתוסיס פמגוסטה
כדורגלני א.א.ל. לימסול
כדורגלני נבחרת קפריסין
קפריסאים שנולדו ב-1978